section_heading: Ekipa Noćne more
paragraph_text: Malnarov dugogodišnji suradnik i producenta emisije Nedjeljko Badovinac Jumbo rijetko se pojavljivao ispred kamera, ali je uz Malnara bio zadužen za režiranje programa, kamere i sve detalje izvan etera. Jumbo je svojim specifičnim humorom zaslužan za mnoge duhovite i upečatljive scene u emisiji. Neki od živopisnih sadržaja u sklopu emisije koji su uključivali Jumbove ideje i Malnarovu hrabrost bili su primjerice ironiziranje popularnih TV formata na originalno duhovit način sa drugih televizija, kao što su primjerice Dnevnik, kviz Tko želi biti milijunaš?, glazbeno natjecanje Dora, Srcolovka preinačena u "Picolovka" i drugi.